alexandrainst/scandi-wiki huggingface dataset:
Beit Iksa

Beit Iksa (arabisk بيت إكسا, hebraisk skrift בית איכסא) er ein palestinsk landsby i Jerusalem guvernement, 6 kilometer nordvest for Jerusalem på Vestbreidda. Beit Iksa har 1 600 innbyggjarar og ligg i «Område B», som tyder at dei sivile sakene blir administrert av Den palestinske sjølvstyresmakta, medan Det israelske forsvaret tar seg av tryggleiken.

Historie
I krossfarartida vart landsbyen kalla Jenanara.

Landsbyen vart ein del av Det osmanske riket i 1517 i lag med resten av Palestina og i 1596 stod han oppført som Bayt Kisa i skattelister som ein del av Quds nahiya i Quds liwa. Han hadde eit folketal på 79 hushaldningar, alle muslimar, og betalte skatt for kveite, bygg, oliventre, vindruer, frukttre, hagar, geiter eller bikubar, og ei presse for oliven eller druer.

I 1841 bygde ein lokal leiar, Abd al-Qadir al-Khatib, ei osmansk borg sør i landsbyen, medan ein av brørne hans bygde ein mindre versjon fem år seinare.

I 1863 vitja den franske oppdagaren Victor Guérin landsbyen og estimerte at han hadde 300 innbyggjarar. Han skreiv at området rundt var oppdyrka med vindruer og oliventre. I 1883 skildra Palestine Exploration Fund i Survey of Western Palestine at «landsbyen var mellomstor, med steinhus, og ein brunn i nord, nær det heilage treet Neby Leimun. Det står nokre få oliven kring landsbyen.»

I 1945 hadde Bein Iksa eit folketal på 1 410, alle arabarar, med 8 179 mål land, i følgje ei offisiell landmåling. Av dette var 1 427 mål var plantasjar og irrigert land, 2 690 nytta for korn, medan 43 mål vart utbygd land.

I april 1948 flykta dei fleste landsbybuarane etter Deir Yassin fall og Haganah-styrkar gjekk inn i landsbyen og øydela mange bygningar.

Demografi
I følgje Palestinsk statistisk sentralbyrå (PCBS) hadde Beit Iksa eit folketal på kring 1 600 innbyggjarar i 2006. Av dette er over 80 % palestinske flyktningar.

I ei folketeljing i 1922 utført av Det britiske mandatet styresmaktene, hadde «Bait Iksa» eit folketal på 791, alle muslimar, og dette auka i folketeljinga i 1931 til eit folketal på 1003, framleis alle muslimar, i 221 hus.

Folketalet voks til 1 410 i 1945.

Kjelder
Denne artikkelen bygger på «Beit Iksa» frå ,  den 29. september 2015. 
 oppgav desse kjeldene: 

 s. 400

 (p. 141)

Bakgrunnsstoff
 Offisiell nettstad
 Velkomen til Bayt Iksa

Landsbyar på Vestbreidda
Jerusalem guvernement
Beit Sirik

Beit Surik (arabisk skrift بيت سوريك, hebraisk skrift בית סוריכ) er ein palestinsk landsby i Jerusalem guvernement, 12 kilometer nordvest for Jerusalem nord på Vestbreidda. I følgje Palestinsk statistisk sentralbyrå hadde byen eit folketal på 3 818 in 2006.

Historie
Beit Surik ligg på ein eldgammal stad på toppen av ei høgd. Ein har funne fragment av korintiske søyler, og eit mosaikkgolv, med ein inskripsjon på gresk. ein tabula ansata vart delvis grave ut av LH Vincent i 1901.

Landsbyen vart kalla Beit Surie i krossfarartida. Han var ein av 21 landsbyar gjeven av kong Godfrey som eit len til Den heilage grav-kyrkja.

Osmansk tid
Landsbyen vart ein del av Det osmanske riket i 1517 i lag med resten av Palestina, og i 1596 stod han oppført i skattelister som ein del av Jabal Quds nahiya i Quds liwa. Han hadde eit folketal på 21 hushaldningar, alle muslimar. Innbyggjarane i landsbyen betalte skatt for kveite, bygg, oliventre, vindruer, frukttre, druesirup, melasse og geiter og/eller bikubar.

I 1863 vitja den franske oppdagaren Victor Guérin landsbyen og noterte «ein vakker oldtidsmur», med fleire lag, danna av store steinar.

I 1883 skildra Palestine Exploration Fund i Survey of Western Palestine Beit Surik som ein «liten steinlandsby på ein åstopp. I aust ligg ein flag dal med ei kjelde, sitroner og andre tre. Staden verkar gammal, og har graver hogde ut i berget nær kjelda.»

Det britiske mandatet
I ei folketeljing i 1922 utført av Dei britiske mandatstyresmaktene hadde Bait Suriq eit folketal på 352; alle muslimar, medan han i folketeljinga i 1931 hadde 87 hus og eit samla folketal på 432, framleis alle muslimar. 

I 1945 var folketalet 480, alle arabarar, medan det samla landarealet var 6 879 mål, i følgje ei offisiell landmåling. Av dette var 581 for plantasjar og irrigert land, 1 827 for korn, medan 33 mål var klassifisert som utbygde område.

Etter 1948
Natt til 19. april 1948 vart landsbyen angripen av Palmach.

Etter den arabisk-israelske krigen i 1948, og etter våpenkvileavtalen i 1949, hamna Beit Surik under Jordan sitt styre. Etter seksdagarskrigen i 1967, har Beit Surik vore under israelsk okkupasjon.

Beit Surik dannar i lag med Biddu, Beit Duqqu, Beit 'Anan, Qatanna, al Qubeida, Beit Ijza, Kharayib Umm al Lahimand og Tira «Biddu-enklaven», som ligg på vestsida av sperremuren på Vestbreidda.

Kjelder
Denne artikkelen bygger på «Beit Sirik» frå ,  den 29. september 2015. 
 oppgav desse kjeldene: 

 
 
 

 

 
 

''

Bakgrunnsstoff
Velkomen til Bayt Surik

Landsbyar på Vestbreidda
Jerusalem guvernement
Jaba' i Jerusalem

Jaba’ (arabisk جبع, hebraisk skrift ג'בע) er ein palestinsk by i Jerusalem guvernement, 10 kilometer nordaust for Jerusalem sentralt på Vestbreidda. I følgje Palestinsk statistisk sentralbyrå hadde byen eit folketal på 3 239 i 2006.

Kjelder
Denne artikkelen bygger på «Jaba', Jerusalem» frå ,  den 29. september 2015. 
 oppgav desse kjeldene:

Landsbyar på Vestbreidda
Jerusalem guvernement
Jib i Jerusalem

Al Jib eller al-Jib (arabisk الجيب, hebraisk skrift ג'יב) er ein palestinsk landsby i Jerusalem guvernement, ti kilometer nordvest for Jerusalem, i separasjonssonen på Vestbreidda. Sidan 1967 har Al Jib vore okkupert av Israel og kring 90% av området ligg i Område C, som er under full israelsk kontroll. Bydelen Al Khalayleh vart fråskild av Vestbreidda-muren. I følgje Palestinsk statistisk sentralbyrå hadde al-Jib eit folketal på kring 4 700 in 2006. Den moderne landsbyen er identifisert som Gibeon.

Historie

al-Jib vart identifisert som den gamle kanaanittiske byen Gibeon av Edward Robinson i 1838. Arkeologiske utgravingar leia av James Pritchard i 1956, 1957 og 1959 stadfesta dette, og det vart oppdaga 56 krukkehandtak med den semittiske inskripsjonen gb'n. 

I Josvas bok vart oldtidsbyen Jib eller Gibeon skildra som «ein stor by, som ein av kongebyane», og er staden der Josva fekk sola til å stå stille (Josva 10:12). 

«El-Jib» vart skildra av geografen Yâkût i 1225 med to borger tett ved kvarandre.

I 1883 skildra Palestine Exploration Fund landsbyen i Survey of Western Palestine som «på enden av ein ås, 100 meter over dalen. I sør ligg ei smal slette, og det er ein open dal i aust, medan det i nord og vest er flate sletter. Åsen er derfor isolert og ei naturleg, sterk stilling. Husa dekkj den nordlege delen av åsen. Landsbyen er mellomstor, husa av stein, med eit sentralt tårn, og massiven fundament finst mellom dei moderne bygningane. I aust, nedanfor landsbyen, og ligg under toppen av ryggen, ligg ei kjelde, som kjem ut av ei grotte. Ho renn ut i restane av eit ganske stort reservoar. Det finst mange kjelder is ør og vest, og grotter på sørsida av åsen. Det vert dyrka oliven, fiken, pærer, eple, og vindruer kring landsbyen og på sletta. Det finst òg store kornåkrar lenger nede.»

Kjelder
Denne artikkelen bygger på «Al-Jib» frå ,  den 29. september 2015. 
 oppgav desse kjeldene: 

 s. 94, 95, 96, 99, 100, 164
 
 

Singer, A. (2002). Constructing Ottoman Beneficence: An Imperial Soup Kitchen in Jerusalem. Albany: State of New York Press.

Bakgrunnsstoff
Velkommen til al-Jib. PalestineRemembered
Al Jib Village Profile. The Applied Research Institute (ARIJ), August 2012

Landsbyar på Vestbreidda
Jerusalem guvernement
Stader i Bibelen
Al-Judeira

al-Juderia (arabisk جديره) er ein palestinsk by i Jerusalem guvernement, 9 kilometer nordvest for Jerusalem sentralt på Vestbreidda. I følgje Palestinsk statistisk sentralbyrå hadde byen eit folketal på 2 121 i 2006.

Kjelder
Denne artikkelen bygger på «Al-Judeira» frå ,  den 29. september 2015. 
 oppgav desse kjeldene:

Landsbyar på Vestbreidda
Jerusalem guvernement
Mikhmas

Mikhmas (arabisk مُخماس) er ein palestinsk by i Jerusalem guvernement, 8 kilometer nordaust for Jerusalem sentralt på Vestbreidda. I følgje Palestinsk statistisk sentralbyrå hadde byen eit folketal på 1 878 i 2006.

Kjelder
Denne artikkelen bygger på «Mikhmas» frå ,  den 29. september 2015. 
 oppgav desse kjeldene:

Landsbyar på Vestbreidda
Jerusalem guvernement
Rafat

Rafat (arabisk رافات) er ein palestinsk by, kring 4 km sørvest for byen Ramallah sentralt på Vestbreidda og nord i Jerusalem guvernement. I følgje Palestinsk statistisk sentralbyrå hadde han eit folketal på 2 100 i 2006. Det samla landarealet er 3 773 mål.

Kjelder
Denne artikkelen bygger på «Rafat» frå ,  den 29. september 2015. 
 oppgav desse kjeldene:

Landsbyar på Vestbreidda
Jerusalem guvernement
As-Sawahira ash Sharqiya

as-Sawahira ash Sharqiya (arabisk لسواحرة الشرقية) eller Al-Sawahreh al-Sharqiyeh er ein palestinsk by i Jerusalem guvernement, 6 kilometer søraust for Jerusalem på Vestbreidda. I følgje Palestinsk statistisk sentralbyrå (PCBS) hadde as-Sawahira ash Sharqiya eit folketal på kring 5 210 innbyggjarar i 2006.

Kjelder
Denne artikkelen bygger på «As-Sawahira ash Sharqiya» frå ,  den 29. september 2015. 
 oppgav desse kjeldene:

Landsbyar på Vestbreidda
Jerusalem guvernement
Az-Za'ayyem

az-Za'ayyem (arabisk ) er ein palestinsk landsby i Jerusalem guvernement, 3 kilometer aust for Jerusalem sentralt på Vestbreidda. I følgje Palestinsk statistisk sentralbyrå hadde landsbyen eit folketal på 2 459 i 2006.

Kjelder
Denne artikkelen bygger på «Az-Za'ayyem» frå ,  den 29. september 2015. 
 oppgav desse kjeldene:

Landsbyar på Vestbreidda
Jerusalem guvernement
Al-Bayuk

Al-Bayuk (arabisk البَيُوك, òg skrive al-Buyuk) er ein palestinsk landsby i Rafah guvernement sør for Rafah, sør på Gazastripa. I følgje Palestinsk statistisk sentralbyrå (PCBS) hadde han eit folketal på 5 648 i 2006.

Kjelder
Denne artikkelen bygger på «Al-Bayuk» frå ,  den 29. september 2015. 
 oppgav desse kjeldene:

Landsbyar på Gazastripa
Al-Mawasi

Al-Mawasi (arabisk المواصي) er ein beduin-palestinsk by på sørkysten av Gazastripa, kring ein kilometer brei og fjorten kilometer lang, som før uttrekkingsplanen til Israel i 2005 låg som ein palestinsk enklave i Gush Katif mellom israelske busetjingar. I følgje Palestinsk statistisk sentralbyrå hadde al-Mawasi eit folketal på 1 409 i 2006.

Kjelder
Denne artikkelen bygger på «Al-Mawasi» frå ,  den 29. september 2015. 
 oppgav desse kjeldene:

Landsbyar på Gazastripa
Rafah guvernement
Shokat as-Sufi

Shokat as-Sufi er ein palestinsk by sør på Gazastripa, sør for Rafah og like ved den nedlagde Yasser Arafat internasjonale lufthamn. Det er ein av dei fattigaste busetnadane på Gazastripa, og har ein underutvikla infrastruktur.

I følgje Palestinsk statistisk sentralbyrå (PCBS) i 1997 hadde Shokat as-Sufi eit folketal på 5 663 der 90 % var palestinske flyktningar.

Kjelder
Denne artikkelen bygger på «Shokat as-Sufi» frå ,  den 29. september 2015. 
 oppgav desse kjeldene:

Byar på Gazastripa
Trygve Bornø

Trygve Bornø () er ein tidlegare fotballspelar frå Harstad. Frå landslagdebuten i 1966 til 1972 spelte han 43 landskampar på den norske midtbanen, utan å skåre eit einaste mål. 

Bornø spelte for Harstad Idrettslag til 1963. I 1962 var han sentral då laget vart nordnorsk cupmeister etter finalesiger 2-1 over Bodø/Glimt. Bornø spelte deretter 15 sesongar, 1964-78, for osloklubben Skeid. I 1966 var han ein av dei viktigaste spelarane då Skeid vann sitt einaste seriemeisterskap. Åtte år seinare vart han norsk meister med Skeid då laget slo favoritten Viking FK 3-1 i cupfinalen på Ullevaal stadion.

Bornø var frå 1983 til -85 generalsekretær i Norges Fotballforbund.

Merittar
Seriemeister: 1966 med IK Skeid
Noregsmeister: 1965 og 1974 med IK Skeid

Kjelder
Denne artikkelen bygger på «Trygve Bornø» frå ,  den 29. september 2015.  
 

Norske fotballspelarar
Norske landslagsspelarar i fotball
Skeid-spelarar
Folk frå Harstad
Steinar Pettersen

Steinar Pettersen () er ein norsk tidlegare fotball- og bandyspelar frå Drammen.

Fotball
Pettersen spelte på Strømsgodset i perioden 1962–75. Han var den sentrale spelaren då Strømsgodset i løpet av få år rykte opp frå å vere ein lokal til ein nasjonal toppklubb. I perioden 1969-73 vann Strømsgodset tre seriemeistertitlar og eitt noregsmeisterskap. Pettersen spelte seks landskampar i åra 1969-72.

Bandy
Pettersen var med på det norske landslaget som tok sølv i bandy-VM 1965 i Moskva. Han skåra alle måla i NM-finalen 1962, då Strømsgodset slo Sparta 4-0. seinare vann ytterlegare fem NM-titlar i bandy med Strømsgodset. Pettersen deltok i 29 bandylandskampar.

Merittar
Norsk meister: 1969, 1970 og 1973 med Strømsgodset IF
Seriemeister: 1970 med Strømsgodset IF

Kjelder
Denne artikkelen bygger på «Steinar Pettersen» frå ,  den 29. september 2015.  
 

Norske fotballspelarar
Norske landslagsspelarar i fotball
Strømsgodset-spelarar
Folk frå Drammen
Abasan al-Kabera

Abasan al-Kabera (arabisk عبسان الكبيرة) er ein palestinsk by som ligg i Khan Yunis guvernement, sør på Gazastripa. Han har samband med Khan Yunis via ei lokal gate som kryssar andre landsbyar, som Bani Suheila og Khuza'a. Abasan al-Kabera og den nærliggande landsbyen Abasan al-Saghira har i nyare tid vokse saman og dannar eit større byområde kring Khan Yunis.

Folketalet i byen var kring 19 000 i 2006, i følgje Palestinsk statistisk sentralbyrå og hovudnæringa er jordbruk.

Historie
Staden har vore busett sidan romartida og 606 evt., og har fleire ruinar frå desse periodane.

Kjelder
<div class="references-small">
Denne artikkelen bygger på «Abasan al-Kabera» frå ,  den 29. september 2015. 
 oppgav desse kjeldene:  

Khan Yunis guvernement
Byar på Gazastripa
Bani Suheila

Bani Suheila (arabisk بني سهيلا) er ein palestinsk by sør på Gazastripa i Khan Yunis guvernement. 

I følgje Palestinsk statistisk sentralbyrå auka folketalet i Bani Suheila frå 8 220 i 1945 til 32 800 i 2006. Byen vert i dag styrt av Hamas.

Historia til byen går attende til kanaanittisk tid. 

Natt til 31. august 1955 gjekk israelske styrkar til åtak mot Bani Suheila.

Kjelder
Denne artikkelen bygger på «en:» frå ,  den 29. september 2015.  
 

Khan Yunis guvernement
Byar på Gazastripa
Abasan al-Saghira

Abasan al-Saghira (arabisk عبسان الصغيرة) er ein palestinsk jordbruksby 2 km søraust for Khan Yunis i Khan Yunis guvernement, sør på Gazastripa. I følgje Palestinsk statistisk sentralbyrå hadde Abasan al-Saghira eit folketal på 5 650 muslimske innbyggjarar i 2006.

Kjelder
Denne artikkelen bygger på «Abasan al-Saghira» frå ,  den 29. september 2015. 
 oppgav desse kjeldene:

Byar på Gazastripa 
Khan Yunis guvernement
Khuza'a i Khan Yunis

Khuza'a (arabisk خزاعة) er ein palestinsk by i Khan Yunis guvernement, sør på Gazastripa. I følgje Palestinsk statistisk sentralbyrå hadde Khuza'a eit folketal på 9 700 innbyggjarar,. Landsbyen ligg kring 500 meter frå grensa til Israel.

Kjelder
Denne artikkelen bygger på «Khuza'a, Khan Yunis» frå ,  den 29. september 2015. 
 oppgav desse kjeldene:

Byar på Gazastripa
Khan Yunis guvernement
Al-Qarara

al-Qarara (arabisk القرارة)}} er ein palestinsk by som ligg nord for Khan Yunis, i Khan Yunis guvernement sør på Gazastripa. I følgje Palestinsk statistisk sentralbyrå hadde al-Qarara eit folketal på over 16 900 innbyggjarar i 2006, hovudsakleg muslimar.

Kjelder
Denne artikkelen bygger på «Al-Qarara» frå ,  den 29. september 2015. 
 oppgav desse kjeldene:

Byar på Gazastripa
Khan Yunis guvernement
Umm al-Kilab

Umm al-Kilab (arabisk قيزان النَجّار, òg skrive Umm el-Kelab) er ein palestinsk landsby sør på Gazastripa i Khan Yunis guvernement. Han ligg sør for Khan Yunis og aust for Rafah, på grensa til Rafah guvernement. I følgje Palestinsk statistisk sentralbyrå hadde Umm al-Kilab 999 innbyggjarar i 2006.

Kjelder
Denne artikkelen bygger på «Umm al-Kilab» frå ,  den 29. september 2015. 
 oppgav desse kjeldene:

Landsbyar på Gazastripa
Al-Fukhari

Al-Fukhari (arabisk الفَخّاري, òg skrive al-Fokari eller al-Fukhkhari) er ein palestinsk by i Khan Yunis guvernement, sør på Gazastripa, mellom Khuza'a og Rafah. Han ligg på austsida av Sufa-overgangen, like vest for grensa til Israel. 

I 1997 hadde han i følgje Palestinsk statistisk sentralbyrå (PCBS) eit folketal på 2 616, og dette steig til kring 5 539 i 2008.

Kjelder
Denne artikkelen bygger på «Al-Fukhari» frå ,  den 29. september 2015. 
 oppgav desse kjeldene:

Byar på Gazastripa
Qizan an-Najjar

Qizan an-Najjar (arabisk قيزان النَجّار, òg skrive Qizan al-Najar) er ein palestinsk landsby sør på Gazastripa, i Khan Yunis guvernement. Han ligg langs Salah al-Din-vegen mellom Khan Yunis og Rafah. I folketeljinga i 1997 av Palestinsk statistisk sentralbyrå (PCBS) hadde Qizan an-Najjar eit folketal på 2 733. Dette steig til 3 889 i 2006.

Kjelder
Denne artikkelen bygger på «Qizan an-Najjar» frå ,  den 29. september 2015. 
 oppgav desse kjeldene:

Landsbyar på Gazastripa
Sigvat Tordarson

Sigvat Tordarson (norrønt Sighvatr Þórðarson), var ein islandsk skald, fødd på Island om lag 995, død i Noreg om lag 1045. I sogelitteraturen blir han ofte nemnd som Sigvat Skald.

Far hans var skalden Tord Sigvaldaskald, men han vart oppfostra hjå Torkjell, ein bonde på garden Apavatn i Grimsnes på Island. Han var i slekt med skaldane Ottar Svarte og Ravn Hrutafjording.

Sigvat Skald er rekna mellom dei fremste skaldane i den norrøne litteraturen. Han var først skald hos Olav den heilage og seinare hos sonen hans Magnus den Gode. Mange av kvada i Soga om Olav den heilage i Heimskringla er dikta av Sigvat, men han gjorde òg dikt om andre stormenn og fyrstar, m.a. kong Knut den mektige, hersen Erling Skjalgson og lendmannen Ivar Kvite.

Som ung mann kom han til Noreg og utanom nokre reiser til utlandet, vart han buande her livet ut. Han oppsøkte kong Olav Haraldsson då han kom til landet i 1015/1016 og fylgde sidan kongen som hirdskald. I 1025 eller 1026 var Sigvat hos kong Knut i England, truleg i eit diplomatisk ærend, og frå denne tida omtalar han seg som stallare. I 1029 reiste han på pilegrimsferd til Roma (saman med Berse Skaldtorfuson) og var på heimveg då han fekk høyre at kong Olav Haraldsson var fallen på Stiklestad. Seinare var han hos kong Magnus den gode, til han døydde om lag 1045.

Truleg hadde Sigvat Skald gard og familie i Trøndelag, og ei dotter, Tova, er nemnd. Etter ei segn vart han sjuk og døydde på Selja, seinare skal han ha blitt send til Nidaros og gravlagt i Kristkyrkja der.

Mykje av diktinga hans er teke vare på, til dømes: 
 Nesjavísur - Om slaget ved Nesjar 1016 (det eldste kvadet som er bevart av Sigvat)
 Erfidrápa - minnedikt om kong Olav 
 Austrfararvísur - reise til Sverige 1019
 Vestrfararvísur - reise til England 1025/26 
 Bersǫglisvísur (fritaleviser) - til kong Magnus
 Knutsdråpa - om kong Knut den mektige

Livet hans (og kvada) blir presentert i tåtten «Sighvats þáttr skálds».

I Skaldatal er Sigvat ført opp som skald hos kongane Anund Jakob Olofsson, Olav den heilage, Magnus den gode, Knut den mektige og stormennene Erling Skjalgsson og Ivar Kvite.

Referansar

Bakgrunnsstoff
 Soga om Olav den heilage ved heimskringla.no
 Sigvat Tordsson i Norsk Biografisk Leksikon
 Kjende dikt av Sigvat Tordarson Skald Skaldic Project
 Den oldnorske og oldislandske litteraturs histore av Finnur Jónsson (1.bind, side 577)

Islandske skaldar
Islendingar frå norrøn tid
Folk frå vikingtida
Folk i Heimskringla
Folk i Skaldatal
Beit Hanoun

Beit Hanoun (arabisk بيت حانون) er ein by i nordaust på Gazastripa. I følgje Palestinsk statistisk sentralbyrå hadde byen eit folketal på 32 187 i midten av 2006. Han ligg ved Hanoun-elva, berre 6 km frå den israelske byen Sderot.

Historie

Oldtida
I følgje ei segn var Beit Hanoun hovudstaden i til filistinar-kongen Hanoun, som kjempa mot assyrarane på 700-talet fvt. 

Ajjubidane slo krossfararane i slaget ved Umm al-Nasser-åsen, like ved for Beit Hanoun i 1239, og bygde Umm al-Naser-moskeen (Mor til dei sigrande-moskeen) der til minne om sigeren. Det låg eit postkontor i Beit Hanoun under mamelukkane.

Osmansk tid
Byen vart ein del av Det osmanske riket i 1517 i lag med resten av Palestina, og stod oppført i 1596 i skattelister som ein del av Gaza nahiya i Gazza liwa. Han hadde eit folketal på 36 muslimske hushaldningar og betalte skatt for kveite, bygg, sommaravlingar, frukttre, tilfeldige inntekter, geiter and/ eller bikubar. 

I 1838 vitja Edward Robinson og skreiv at «alle var travle med kveite-innhaustinga.»

Seint i osmansk tid, i mai 1863, vitja den franske oppdagaren Victor Guérin landsbyen. Mellom hagane fann han eldgamle konstruksjonar i form av tilhogde steinar, fragment av søyler og fundament.

I 1883 skildra Palestine Exploration Fund i Survey of Western Palestine staden som ein «liten leirsteinslandsby, omgjeve av hagar, med ein brunn i vest. Lendet er flatt og i aust ligg ein dam ved sidan av vegen.»

Det britiske mandatet
I folketeljinga i 1922 hadde Beit Hanoun eit folketal på 885, alle muslimar, medan han i folketeljinga i 1931 hadde eit folketal på 849, framleis alle muslimar, i 194 hus.

I 1945 hadde Beit Hanun eit folketal på 1 680 arabarar og 50 jødar, med 20 025 mål land, i følgje ei offisiell landmåling. Av dette var 2 768 mål for sitrus og bananar, 697 var plantasjar og irrigert land, 13 186 nytta for korn, medan 59 mål vart utbygd land.

Egyptisk periode
Under den arabisk-israelske krigen i 1948 tente eit område i nærleiken av Beit Hanoun, og sidan sjølve Beit Hanoun, som ein israelsk, taktisk veg inn for å stoppe framrykkinga til den egyptiske hæren frå Ashkelon til styrkar sørover i området som seinare vart Gazastripa.

Medan området var under egyptisk styresmakter, klaga Egypt til Mixed Armistice Commission om at israelske militærstyrkar den 7. og 14. oktober 1950 hadde bomba og skote mot dei arabiske landsbyane Abasan al-Kabera og Beit Hanoun i egyptisk kontrollert område på Gazastripa. Dette førte til at sju sivile omkom, medan tjue vart skadde.

Israelsk okkupasjon
Den israelske hæren kringsette Beit Hanoun frå 15. mai til 30. juni 2003, og øydela mange hus, raserte store område med jordbruksland og øydela den sivile infrastrukturen i byen. Under raidet mot Beit Hanoun i 2004 vart byen kringsett i 37 dagar. Kring 20 palestinarar vart drepne og igjen vart det store skadar på eigedom og infrastruktur. Infrastrukturen i Beit Hanoun vart igjen kraftig råka under eit åtak frå israelske styrkar i 2005.

Kjelder
Denne artikkelen bygger på «Beit Hanoun» frå ,  den 30. september 2015. 
 oppgav desse kjeldene:

Bakgrunnsstoff
 Velkomen til Bayt Hanun

Beit Hanoun
Byar på Gazastripa